Държавен вестник, бр. 101, 2017 г., стр. 19

БРОЙ  101	
Д Ъ Р Ж А В Е Н  В Е С Т Н И К 	
СТР.  19  
на чл. 51, ал. 2 от Закона за публичните финанси 
(ДВ, бр. 15 от 15 февруари 2013 г.; последно изм. 
и доп., бр. 91 от 14 ноември 2017 г.) в частта му 
„или на акт на Министерския съвет“.
Прекратява производството по конституци-
онно дело № 6 от 2017 г.
Връща искането на подателя.
Председател: 
Борис Велчев
9590
ОПРЕДЕЛЕНИЕ 
от 12 декември 2017 г.
по конституционно дело № 8 от 2017 г.
Конституционният съд в състав: председа-
тел – Борис Велчев, членове: Цанка Цанкова, 
Стефка Стоева, Румен Ненков, Кети Маркова, 
Георги Ангелов, Анастас Анастасов, Гроздан 
Илиев, Мариана Карагьозова-Финкова, Констан-
тин Пенчев, Филип Димитров, Таня Райковска, 
при участието на секретар-протоколиста Милена 
Петрова разгледа в закрито заседание на 12 де-
кември 2017 г. конституционно дело № 8/2017 г., 
докладвано от съдия Константин Пенчев.
Производството е образувано по искане от 
62-ма народни представители от 44-то Народно 
събрание за установяване на противоконститу-
ционност на парламентарния акт от 4.10.2017 г. 
на неприемане на проекта на решение за 
прекратяване на пълномощията на народния 
представител Делян Александров Добрев като 
противоречащ на чл. 4, ал. 1 и 2, чл. 48, ал. 3 
и 4, чл. 67, ал. 1 и 2, чл. 72, ал. 1, т. 1 и ал. 2 
от Конституцията на Република България.
Производството е по чл. 149, ал. 1, т. 2 от 
Конституцията и се намира във фазата по 
допустимост на искането.
За да се произнесе по допустимостта, Кон-
ституционният съд взе предвид следното:
Искането е направено от субект, оправо-
мощен по чл. 150, ал. 1 от Конституцията да 
сезира Конституционния съд, и има за предмет 
акт на Народното събрание. Произнасянето по 
искането е в правомощията на съда. По него 
не е постановявано решение, нито определе-
ние за недопустимостта му. Искането съдър-
жа изискуемите от чл. 17, ал. 1 от Закона за 
Конституционен съд (ЗКС) и чл. 18, ал. 1 и 2 
от Правилника за организацията и дейността 
на Конституционния съд (ПОДКС) реквизити.
Актът е породил правни последици от мо-
мента на гласуването му в пленарно заседание 
на 4.10.2017 г., като пълномощията на Делян 
Добрев като народен представител не са пре-
кратени въпреки подадената оставка. Същият 
не е обнародван в нарушение на разпоредбата 
на чл. 88, ал. 3 от Конституцията, съгласно ко-
ято приетите от Народното събрание актове се 
обнародват в „Държавен вестник“ не по-късно 
от 15 дни след приемането им. Отстраняването 
на този недостатък е извън волята на сезиращия 
субект. Затова Конституционният съд приема, 
че в този случай искането за установяване на 
противоконституционност на необнародваното, 
но породило правни последици решение може 
да бъде допуснато за разглеждане по същество, 
като в срока за представяне на становище по 
искането председателят на Народното събра-
ние изпълни задължението си по чл. 77, ал. 1, 
т. 5 от Конституцията и го обнародва. В този 
смисъл е и Определение от 5.08.1993 г. по к.д. 
№ 17/1993 г. С него е допуснато за разглеж-
дане по същество искането за установяване 
на противоконституционност на решение на 
Народното събрание, което е обнародвано след 
постановяване на определението. 
С оглед изложеното съдът приема, че след-
ва да се допусне искането на 62-ма народни 
представители от 44-то Народно събрание за 
разглеждане по същество. Като заинтересувани 
институции и лица следва да се конституират 
Народното събрание и народният представител 
Делян Александров Добрев.
Следва да се поканят да дадат писмени правни 
мнения по предмета на делото проф. д-р Васил 
Мръчков, проф. д-р Георги Близнашки, проф. 
д-р Снежана Начева и проф. д-р Пенчо Пенев.
С оглед гореизложеното и на основание 
чл. 19, ал. 1 ЗКС съдът
О П Р Е Д Е Л И :
Допуска за разглеждане по същество ис-
кането от 62-ма народни представители от 
44-то Народно събрание за установяване на 
противоконституционност на парламентарния 
акт от 4.10.2017 г. на неприемане на проекта 
на решение за прекратяване на пълномощията 
на народния представител Делян Александров 
Добрев.
Конституира като заинтересувани институ-
ции и лица Народното събрание и народния 
представител Делян Александров Добрев.
Препис от определението да се изпрати 
на вносителя, който в 30-дневен срок може 
да представи допълнителни съображения по 
искането си.
Преписи от искането и определението да 
се изпратят на заинтересуваните институции 
и лица с указание в 30-дневен срок от получа-
ването им да представят писмени становища. 
В същия срок председателят на Народното 
събрание следва да обнародва в „Държавен 
вестник“ оспорвания акт.
Отправя покана до проф. д-р Васил Мръч- 
ков, проф. д-р Георги Близнашки, проф. д-р Сне-
жана Начева и проф. д-р Пенчо Пенев, които 
в 30-дневен срок могат да представят писмени 
правни мнения по делото.
Преписи от искането и определението да се 
изпратят на поканените.
Съдиите Цанка Цанкова и Гроздан Илиев 
са подписали определението с особено мнение. 
Съдията Георги Ангелов е подписал определе-
нието със становище по делото.
Председател: 
Борис Велчев
9622